Acest calendar , cunoscut adesea ca " anul vag " tuturor savanților care studiază istoria culturală a Mezoamericii , și care aproxima ( relativ corect ) progresia anului solar ( xihuitl în Nahuatl clasică ) , avea antecedentele sale în alte calendare de 365 de zile folosite îndelungat în regiune . În asociere cu celălat calendar mezo-american larg folosit , ( tonalpohualli , în limba Nahuatl ) , care avea un ciclu de 260 de zile , cele două acopereau un ciclu de 52 de ani , formând așa numitul " Calendar Rotund " . Anul solar aztec era divizat în 18 " luni " de 20 de zile fiecare , numite în spaniolă veintenas , la care se adăugau cinci zile suplimentare ( considerate lipsite de noroc ) la sfârșitul acestuia .